**Аддзел адукацыi, спорту i турызму Пружанскага райвыканкама**

**ДУА «Яслi-сад №3 г. Пружаны»**

**Музейная педагогiка фармiруе задаткi даследчыка i непарыўную сувязь з мiнулым**

Сучасная ўстанова дашкольнай адукацыi – гэта адкрытая культурная сiстэма, якая ўзаемадзейнiчае з навакольным асяроддзем i ў той жа час з’яўляецца часткай адукацыйнай сiстэмы. Iмкненне да абнаўлення i пашырэння зместу адукацыi садзейнiчае таму, што музейная педагогiка робiцца ўсё больш звыклай ў практыцы духоўна-маральнага, грамадзянска-патрыятычнага, гiсторыка-краязнаўчага выхавання асобы ў адзiным адукацыйным працэсе. Арыентацыя на супрацоунiцтва музея i адукацыйнай установы, на стварэнне аматарскiх тэматычных музеяу, мiнi-музеяў пры ўстановах адукацыi – гэта пошукi найбольш эфектыўных метадаў выхавання i новых форм метадычнай работы з педагагiчнымi калектывамi i бацькамi.

Iнтэрактыўнасць – вось асноўны прыём працы сучаснага музея, калi ён перастае быць толькi сховiшчам, а робiцца жывым арганiзмам падчас пазнавання. Музей валодае вялiкiм адукацыйным патэнцыялам, здзяйсняе адбор падзей, фактаў, людскiх лёсаў праз функцыю дакументавання, асаблiва калi гэтай дзейнасцю займаюцца не толькi дарослыя, але i дзецi. Музейны прадмет выступае ў якасцi крынiцы iнфармацыi пра людзей i падзеi, ён здольны уплываць эмацыянальна, выклiкаць пачуццё прыналежасцi, гiстарычнай i тэрмiновай еднасцi. Музей паўстае як сродак адаптацыi чалавека да культурнага асяроддзя i выступае антыподам свету камп’ютарных тэхналогiй i аудыявiзуальных сродкау. Музейная педагогiка стварае ўмовы для фармiравання ў выхаванцаў пазiцыi не пабочнага назiральнiка, а зацiкауленага даследчыка, пазiцыi асабiстай адказнасцi за мiнулае, сапраўднае i будучае, iх разумення i эмацыйна-маральнай ацэнкi.

Задачы музейнай педагогiкi: фармiраванне самасвядомасцi, актыўнай жыццёвай пазiцыi, ўмення паспяхова адаптавацца ў навакольным свеце; развiццё творчых i арганiзатарскiх здольнасцей; фармiраванне дзiцяча-дарослай сумеснай дзейнасцi на матэрыяле музейнай практыкi; ўзбагачэнне прадметна-развiццёвага асяроддзя ўстановы дашкольнай адукацыi; разiццё пазнавальных здольнасцей i пазнавальнай дзейнасцi дзяцей; фармiраванне праектна-даследнiцкiх ўменняў i навыкаў; развiццё культуры маўлення i пашырэнне слоўнiкавага запасу; выхаванне любовi да роднага краю, прыроды, людзей, якiя клапоцяцца пра яго росквiт культуры паводзiн.

Адным з асноўных крытэрыяў ў ацэнцы працы музея з’яўляецца разнастайнасць формаў масавай i навучальна-выхаваўчай працы: правядзенне экскурсiй i заняткаў па экспазiцыi, культурна-масавыя iмпрэзы, цiкавыя сустрэчы. Музей павiнен арганiчна дапаўняць план работы ўсёй ўстановы дашкольнай адукацыi, ўзбагачаць прадметна-развiццёвае асяроддзе, стымуляваць творчую дзейнасць педагогаў, бацькоў i дзяцей па рэалiзацыi музейна-адукацыйных, культуратворчых праграм, экскурсiйна-выстаўную i клубную працу. Педагог паўстае як арганiзатар i праваднiк ў свет культуры, якi навучае дзiця бачыць гiсторыка-культурны змест простых рэчаў, фармiруе ў дзiцяцi разуменне ўзаемасувязi гiстарычных эпох i савйго дачынення да сучаснай культуры, непарыўна злучанай з мiнулым, развiвае здольнасць да эстэтычнага сузiрання, суперажывання i асалоду, фармiруе талерантнасць, павагу да iншых культур, iх разуменне, прыняцце.

Нямецкi навуковец Г. Фройдэнталь сфармуляваў сукупнасць патрабаванняў да правядзення заняткаў ў музеi, якiя актуальны i сёння:

- кожнае наведванне музея – гэта занятак з пэўнымi навучальнымi, выхаваўчымi, развiваючымi задачамi;

- варта адмовiцца ад аглядных экскурсiй;

- вынiкам наведвання музея павiнна быць самастойная творчасць дзяцей (малюнак, расказ на тэму ўбачанага, стварэнне мадэляў i г.д.)

Хочацца некалькi слоў дадаць i пра музей-сядзiбу «Пружанскi палацык», якi сёння стаў вядомы не толькi ў нашым рэгiёне, але i ў замежжы. Жыхары нашага горада i госцi могуць атрымаць магчымасць пазнаёмiцца не толькi з мiнулым сядзiбы, але i чым жые музей сёння.

Супрацоўнiкi музея акрамя навуковай працы праводзяць тут экскурсii, масавыя мерапрыемствы, арганiзоўваюць мастацкiя, адукацыйныя i краязнаўчыя выставы, чытаюць лекцыi («Дзiвосны свет Белавежскай пушчы, яе жывёлы i раслiны») для сваiх наведвальнiкаў, праводзяць музейныя заняткi («Таямнiцы сельскай хаткi», «Гiсторыя сядзiбы Швыкоускiх», «Быць здаровым – гэта здорава» з правядзеннем iнтэрактыўнай гульнi) з навучэнцамi школ i выхавальнiкамi ўстаноў дашкольнай адукацыi.

Да 125-годдзя Р.Шырмы арганiзавана выстава «Асоба i час». Таксама дзейнiчае перадвiжная выстава «Каляндар гiсторыi» (iнфармацыя пра наш рэгiён з 1933 па сёняшнi час). Яшчэ наведвальнiкаў музея прыемна здзiуляюць выставы «Архiтэктурная спадчына Беларусi» В. Шаркоў i «Свет пачуццяу» С. Несцеравай, мэта якiх выхоўваць паважаныя адносiны да свайго мiнулага, выхоўваць музейную культуру i эстэтычнае ўспрыманне дзяцей да роднай прыроды i навакольнага асяроддзя. Таксама парады для сваiх калег-педагогаў i бацькоў выхаванцаў – часцей наведваць музейна-лiтаратурныя вечарыны, навуковыя канферэнцыi па захаваннi i папулярызацыi гiсторыка-культурнай спадчыны.

*Лiтаратура:*

1. Александровiч, Р. Зямля з блакiтнымi вачыма: дапам. да педагогаў дашкольных устаноў/ Р. Александровiч, Т. Нескаромная. – Мiнск: Беларусь, 2001.
2. Вучэбная праграма дашкольнай адукацыi. – Мiнск: НIА, 2012.
3. Красiла, А.I. Мой край завецца Беларуссю: дапам. для педагогаў ўстаноў, якiя забяспечваюць атрыманне дашкольнай адукацыi/ аут.-склад. А.I. Красiла. – Мазыр: Белы Вецер, 2004.
4. Старжынская, Н.С. Народная цацка – люстэрка культуры (ад 3 да 7 гадоў) [з электронным дадаткам]: дапам. для педагогаў ўстаноў дашкольнай адукацыi з бел. i рус. мовамi навучання/ Н.С. Старжынская, Д.М. Дубiнiна. – Мiнск: Выш. шк., 2014.
5. museum.pruzhany.by

**13 сакавiка 2017 года Выхавальнiк: Т.В. Басалаева**